**Aleksanteri Pekka Olavi Kaskimäki** (s. 6. helmikuuta 2004 Espoo) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan keskushyökkääjä, mutta Kaskimäki osaa pelata myös laidassa. Häntä on yleisesti pidetty yhtenä ikäluokkansa lupaavimmista pelaajista Suomessa.

Ura
---

### Seuraura

Kaskimäki on Jokipoikien kasvatti. Kaudella 2019–2020 hän sijoittui tehoilla 22+26=48 koko B-nuorten Mestiskarsintojen maalipörssissä kolmanneksi ja pistepörssissä neljänneksi. Kaskimäki siirtyi kaudeksi 2020–2021 Helsingin IFK:n organisaatioon. Hän pelasi suurimman osan alkukaudestaan seuran U20-joukkueessa tehden 13 ottelussa tehot 1+1=2. HIFK:n U18-joukkueessa Kaskimäki pelasi kolme ottelua tehden kaksi maalia. Seuran junioreiden kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi.

Kauden 2021–2022 Kaskimäki aloitti HIFK:n U20-joukkueessa. Hän voitti joukkueen sisäisen piste- ja maalipörssin tehoilla 19+21=40 sekä sisäisen tehotilaston lukemalla +19. Kaskimäki valittiin U20 SM-sarjan syyskuun kuukauden nuoreksi pelaajaksi. Hänet valittiin kauden päätteeksi sarjan toiseen tähdistökentälliseen. Kaskimäki debytoi kauden aikana myös HIFK:n SM-liigajoukkueessa, jossa hän pelasi neljä runkosarjaottelua tehopistein 1+1=2. Kaskimäki teki liigadebyyttinsä 4. joulukuuta 2021 vieraissa Rauman Lukkoa vastaan, kun vain 17-vuotiaalle Kaskimäelle avautui paikka HIFK:n kokoonpanosta Jere Innalan pelikiellon myötä. Hänet merkittiin heti joukkueen ykkösketjun vasempaan laitaan Eetu Koivistoisen ja Juha Jääskän viereen. Kaskimäki sai ottelussa jääaikaa kahdeksan minuuttia. Hän teki ottelussa myös liigauransa avausmaalin.

Toukokuussa 2022 Kaskimäki teki HIFK:n kanssa kolmivuotisen SM-liigasopimuksen.

Kaskimäestä odotettiin parhaimmillaan ensimmäisen kierroksen varausta NHL:n varaustilaisuudessa 2022. Marraskuussa 2021 kanadalaisen *The Sports Network*-kanavan asiantuntija Craig Button listasi hänet rankingissaan sijalle 26. NHL:n varaustilaisuuteen 2022. Lopulta St. Louis Blues varasi Kaskimäen kolmannella kierroksella numerolla 73. Varsinaisella SM-liigan tulokaskaudellaan 2022–2023 hän pelasi HIFK:ssa 41 runkosarjaottelua tehopistein 3+4=7 ja seitsemän playoff-ottelua tehopistein 3+1=4.

### Maajoukkueura

Kaskimäki pelasi alle 20-vuotiaiden MM-kilpailuissa vuosina 2023 ja 2024. Hän pelasi myös alle 18-vuotiaiden MM-kilpailuissa vuonna 2022, jolloin Kaskimäki toimi Suomen varakapteenina. Pronssiottelussa Tšekkiä vastaan hän sai syöttöpisteen Joakim Kemellin tekemään 2–1-johtomaaliin, joka jäi lopulta Suomen 4–1-voittoon päättyneen ottelun voittomaaliksi ja se ratkaisi joukkueelle MM-pronssin.

Kaskimäki pelasi myös alle 18-vuotiaiden Hlinka Gretzky Cupissa vuonna 2021. Hän voitti Suomen sisäisen tehotilaston lukemalla +2. Kaskimäki edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin hän toimi joukkueen kapteenina ja johdatti Suomen kultaan. Kaskimäki jakoi tehoilla 2+3=5 Suomen sisäisen pistepörssin voiton Oskari Vuorion, Lenni Hämeenahon ja Jere Lassilan kanssa.

Kaskimäki edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Hän on toiminut myös joukkueen varakapteenina valmistavissa otteluissa. Yhteensä Kaskimäki on pelannut 24 nuorten ja 36 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Kaskimäen selkeä vahvuus on hyvä liike, joka koostuu räjähtävästä kiihdytyksestä ja hyvästä huippunopeudesta. Alasen mukaan hän on väläytellyt myös kykyä haastaa puolustajia yhdellä yhtä vastaan. Alasen mukaan Kaskimäki on joutunut vielä antamaan tasoitusta fysiikan kanssa, mikä on näkynyt erityisesti kaksinkamppailuissa.

Kaskimäki on itse maininnut luistelun, pelikäsityksen, laukomisen ja maalinteon vahvuuksikseen, joita hän haluaa kehittää edelleen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2020–2021 | HIFK | U20-SM | 13 | 1 | 1 | 2 | 0 | – | – | – | – | – |
| 2021–2022 | HIFK | U20-SM | 31 | 19 | 21 | 40 | 20 | – | – | – | – | – | Kakkostähdistö |  |  |  |  |  | U18 | 5 | 6 | 2 | 8 | 6 |
|  | HIFK | SM-liiga | 4 | 1 | 1 | 2 | 0 | – | – | – | – | – |
| 2022–2023 | HIFK | U20-SM | 4 | 1 | 4 | 5 | 0 | – | – | – | – | – |  |  |  |  |  |  | JMM | 5 | 0 | 0 | 0 | 0 |
|  | HIFK | SM-liiga | 41 | 3 | 4 | 7 | 4 | 7 | 3 | 1 | 4 | 0 |
| 2023–2024 | HIFK | SM-liiga | 48 | 10 | 7 | 17 | 14 | 6 | 0 | 1 | 1 | 0 |  |  |  |  |  |  | JMM | 7 | 2 | 2 | 4 | 4 |
| 3 kautta | yhteensä | SM-liiga | 93 | 14 | 12 | 26 | 18 | 13 | 3 | 2 | 5 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Aleksanteri Kaskimäki**.
* Aleksanteri Kaskimäki The Internet Hockey Databasessa (englanniksi)
* Aleksanteri Kaskimäki Eurohockey-sivustolla (englanniksi)
* Aleksanteri Kaskimäki *Elite Prospects*. Everysport Media Group AB.  (englanniksi)

### Viitteet

1. ↑  Löfman, Sini: "U17-joukkueen Kasper Kulonummi ja Aleksanteri Kaskimäki, miten harjoittelu sujui koronakeväänä?" *leijonat.fi*.  4.6.2020. Suomen Jääkiekkoliitto ry – Finlands Ishockeyförbund rf. Viitattu 6.12.2021.
2. ↑  Yhteishaussa Mäkelänrinteen lukioon keväällä 2020 valitut opiskelijat *hel.fi*.  11.6.2020. Helsingin kaupunki. Viitattu 2.12.2022.
3. ↑  Tilastot - Aleksanteri Kaskimäki - Kausi 2022-2023 *liiga.fi*. Jääkiekon SM-liiga Oy. Viitattu 6.12.2021.
4. 1 2  Sihvonen, Varpu: U20 SM: HIFK:n Kaskimäki viihtyy laitatontilla *leijonat.fi*.  7.10.2021. Suomen Jääkiekkoliitto ry – Finlands Ishockeyförbund rf. Viitattu 6.12.2021.
5. 1 2 3  Valta, Ville-Veikko: HIFK:n superlupaus osui heti debyytissään – näin syntyi 17-vuotiaan Liiga-uran avausmaali! *MTVuutiset.fi*.  4.12.2021. Telia Company AB. Viitattu 6.12.2021.
6. ↑  Elite Prospects - U18 Mestis Stats 2019-2020 *eliteprospects.com*. Everysport Media Group AB. Viitattu 6.12.2021. (englanniksi)
7. 1 2 3 4 5 6  Aleksanteri Kaskimäki *Elite Prospects*. Everysport Media Group AB.  (englanniksi)
8. ↑  Mennander, Pasi: HIFK:n Aleksanteri Kaskimäki nimettiin U20 SM-sarjan syyskuun parhaaksi nuoreksi pelaajaksi *leijonat.fi*.  1.10.2021. Suomen Jääkiekkoliitto ry – Finlands Ishockeyförbund rf. Viitattu 6.12.2021.
9. ↑  Kaskimäki debytoi Raumalla – 17-vuotias hyökkääjä suoraan ykkösketjuun *hifk.fi*.  4.12.2021. Oy HIFK Hockey AB. Viitattu 6.12.2021.
10. ↑  Lukko - HIFK, 4.12.2021 *liiga.fi*.  4.12.2021. Jääkiekon SM-liiga Oy. Viitattu 6.12.2021.
11. ↑  Lukko - HIFK, 4.12.2021 *liiga.fi*.  4.12.2021. Jääkiekon SM-liiga Oy. Viitattu 6.12.2021.
12. ↑  HIFK teki pitkiä sopimuksia huippulupauksille − Kasper Halttunen vaihtaa seuraa kaupungin sisällä *Jatkoaika.com*.  10.5.2022. Jatkoaika r.y. Viitattu 20.5.2022.
13. ↑  Yourk, Darren: Craig’s List: Wright leads forward-heavy Top 10 *TSN.ca*.  16.11.2021. Bell Media, Inc. Viitattu 6.12.2021. (englanniksi)
14. ↑  GAME SUMMARY (pdf) *iihf.com*.  1.5.2022. IIHF. Viitattu 2.5.2022. (englanniksi)
15. ↑  Elite Prospects - Finland U18 *eliteprospects.com*. Everysport Media Group AB. Viitattu 6.12.2021. (englanniksi)
16. ↑  Elite Prospects - Finland U18 *eliteprospects.com*. Everysport Media Group AB. Viitattu 2.5.2022. (englanniksi)
17. ↑  Sihvonen, Arto: U16 kapteeniston teesit illan Slovakia-otteluun *leijonat.fi*.  29.12.2019. Suomen Jääkiekkoliitto ry – Finlands Ishockeyförbund rf. Viitattu 6.12.2021.
18. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 6.12.2021.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen